b"\n_START_ARTICLE_\nMastitis\n_START_SECTION_\nEpidemiologia\n_START_PARAGRAPH_\nLa mastitis sorgeix entre 1 i 3% de les dones que alleten els seus fills.\n_START_SECTION_\nClassificaci\xc3\xb3\n_START_PARAGRAPH_\nLa mastitis pot ser categoritzada en quadres s\xc3\xa8ptics o infecciosos per bacteris, virus o fongs i casos as\xc3\xa8ptics o inflamatoris. Depenent en el moment en qu\xc3\xa8 ocorre la mastitis, poden ser classificades en mastitis puerperal, usualment pocs dies o setmanes despr\xc3\xa9s del part, o en mastitis no puerperal, en aquest cas, ocorre sense estar associat a la lact\xc3\xa0ncia. Com tota malaltia, pot haver pacients amb episodis aguts, aix\xc3\xad com amb quadres cr\xc3\xb2nics.\n_START_SECTION_\nMastitis puerperal\n_START_PARAGRAPH_\n\xc3\x89s causada pel bloqueig dels conductes lactis-anomenats conductes galact\xc3\xb2fors durant l'alletament. El quadre infecci\xc3\xb3s, que sol apar\xc3\xa8ixer a les dues a tres setmanes despr\xc3\xa9s del part, es caracteritza per manifestacions que van des de la cel\xc2\xb7lulitis fins a la formaci\xc3\xb3 d'absc\xc3\xa9s. Pot causar \xc3\xa0rees doloroses en el si o l'ar\xc3\xa8ola i, en els casos m\xc3\xa9s greus, solen sorgir signes de tipus general, com febre i calfreds i altres s\xc3\xadmptomes gripals. La mastitis pot ser distingida per simples bloquejos dels conductes per la intensitat del dolor, calor que emana de l'\xc3\xa0rea afectada, enrogiment i febre, les quals no estan presents en els bloquejos ductals. En alguns casos, la febre pot arribar a ser de tal severitat que requereixi la intervenci\xc3\xb3 d'antibi\xc3\xb2tics, en general penicil\xc2\xb7lina sobre cefalosporines. Prop d'un 10% dels casos es desenvoluparan abscessos que requeriran ser drenats quir\xc3\xbargicament.\n_START_SECTION_\nTractament\n_START_PARAGRAPH_\nEls massatges i l'aplicaci\xc3\xb3 de calor humida sobre el pit abans de l'alletament pot contribuir a obrir els conductes de la gl\xc3\xa0ndula mam\xc3\xa0ria. Les compreses fredes poden ser usades per alleujar el dolor mentre no s'estigui alletant, encara que all\xc3\xb2 m\xc3\xa9s apropiat \xc3\xa9s reduir la quantitat de llet en el si, pel que \xc3\xa9s recomanable que el nad\xc3\xb3 mami o utilitzar extractors per la mare mateixa, si s'est\xc3\xa0 prenent antibi\xc3\xb2tics no s'ha de deixar d'alletar del pit afectat. Hi va haver informes que mostraven que el contingut de llet estava alterat, de vegades aquesta alteraci\xc3\xb3 es tradu\xc3\xafa en un gust una mica m\xc3\xa9s salat, i pot ser que aquest nou sabor de la llet faci que el nad\xc3\xb3 pugui al principi rebutjar la lact\xc3\xa0ncia d'aquest pit._NEWLINE_La pres\xc3\xa8ncia d'esquerdes i ferides en els mugrons augmenten la probabilitat d'una infecci\xc3\xb3. L'\xc3\xbas de roba i vestimentes ajustades, o sostenidors de la mida incorrecta poden causar problemes en comprimir els pits. L'organisme infectant m\xc3\xa9s com\xc3\xba \xc3\xa9s el bacteri staphylococcus aureus , i la ruta m\xc3\xa9s probable d'atracci\xc3\xb3 de l'organisme als pits materns \xc3\xa9s el nas i els dits del beb\xc3\xa8. De manera que netejar els mocs, especialment l\xc3\xadquids, pot ajudar a prevenir una recurr\xc3\xa8ncia. En els casos m\xc3\xa9s severs pot ser necess\xc3\xa0ria la interrupci\xc3\xb3 de la lact\xc3\xa0ncia i l'\xc3\xbas de medicaments que suprimeixin la producci\xc3\xb3 de llet materna.\n_START_SECTION_\nPrevenci\xc3\xb3\n_START_PARAGRAPH_\nUn estudi conclou que la millora i control de l'estr\xc3\xa8s i la fatiga t\xc3\xa9 import\xc3\xa0ncia en la prevenci\xc3\xb3 de la mastitis.\n_START_SECTION_\nMastitis no-puerperal\n_START_PARAGRAPH_\nEl terme mastitis no-puerperal fa refer\xc3\xa8ncia a tota lesi\xc3\xb3 inflamat\xc3\xb2ria del si amb l'excepci\xc3\xb3 del c\xc3\xa0ncer de mama i condicions relacionades amb la pell, com la dermatitis o fol\xc2\xb7liculitis. La majoria de les pacients amb mastitis s\xc3\xb3n dones en edats reproductives, encara que no \xc3\xa9s infreq\xc3\xbcent veure la condici\xc3\xb3 en dones majors de 60 anys. La mastitis rarament ocorre en nounats (mastitis neonatorum) o en nenes abans de la pubertat. En l'edat adolescent o just abans s'observa l'aparici\xc3\xb3 de la malaltia, tant en homes com en dones, amb s\xc3\xadmptomes molt lleus que tendeixen a resoldre sense intervenci\xc3\xb3 m\xc3\xa8dica.\n_START_SECTION_\nTractament\n_START_PARAGRAPH_\nEl tractament \xc3\xa9s important i es basa en la causa, el diagn\xc3\xb2stic i qualsevol altre trastorn que l'acompanyi. Els medicaments que inhibeixen la prolactina han demostrat ser efectius incloent en la reducci\xc3\xb3 del risc de recurr\xc3\xa8ncies. S'usen antibi\xc3\xb2tics addicionals als inhibidors de la prolactina quan la pres\xc3\xa8ncia d'una infecci\xc3\xb3 \xc3\xa9s clara. La mastitis granulomatosa tendeix a incloure una combinaci\xc3\xb3 d'inhibidors de la prolactina i esteroides._NEWLINE_Altres tractaments poc usuals per a casos m\xc3\xa9s complexos inclouen l'\xc3\xbas local i sist\xc3\xa8mic de progestina sobre progesterona, antidi\xc3\xbcr\xc3\xa8tics, extracte de  ivtex agnus castus  i danazol._NEWLINE_Els antiinflamatoris no esteroidals (AINEs) s\xc3\xb3n usats per alleujar els s\xc3\xadmptomes de la inflamaci\xc3\xb3, per\xc3\xb2, s'ha de considerar que, aquests medicaments afecten la funci\xc3\xb3 pitu\xc3\xaft\xc3\xa0ria i tendeixen a incrementar la concentraci\xc3\xb3 sangu\xc3\xadnia de prolactina i IGF-1._NEWLINE_S'han posat a prova variants de procediments quir\xc3\xbargics per tal de reduir el risc d'abscessos sub-areolares recurrents. Per ara, els resultats reeixits s\xc3\xb3n limitats i sembla preferible mantenir el tractament tradicional, en la mesura que sigui possible._NEWLINE_Aproximadament un 30% dels casos desenvolupen mastitis cr\xc3\xb2niques o recurrents requerint tractament a llarg termini i en alguns casos de per vida, per inhibir la prolactina.\n_START_SECTION_\nTractament quir\xc3\xbargic\n_START_PARAGRAPH_\nLes masses doloroses que apareixen darrere del complex mugr\xc3\xb3-ar\xc3\xa8ola s\xc3\xb3n aspirats amb una xeringa i el fluid extret \xc3\xa9s enviat a citologia i a un cultiu per a la detecci\xc3\xb3 de microorganismes pat\xc3\xb2gens. Mentre s'esperen els resultats, se sol comen\xc3\xa7ar la ter\xc3\xa0pia antimicrobiana amb metronidazol i dicloxacilina. Els antibi\xc3\xb2tics poden ser rotats una vegada que arribin els resultats microbiol\xc3\xb2gics basats en les proves de sensitivitat. Molts casos responen favorablement, mentre que altres amb abundant pus requereixen tractament quir\xc3\xbargic. En dones en edats reproductives, es prefereix el drenatge simple, per\xc3\xb2 en casos d'infeccions anaer\xc3\xb2biques, la recurr\xc3\xa8ncia sol ser freq\xc3\xbcent. En aquests casos \xc3\xa9s probable que s'hagi de fer una resecci\xc3\xb3 ductal o de la f\xc3\xadstula.\n_START_SECTION_\nC\xc3\xa0ncer de mama i la mastitis\n_START_PARAGRAPH_\nEl risc de per vida de c\xc3\xa0ncer de mama es redueix considerablement en dones que han estat embarassades i que hagin lactat. Els episodis de mastitis no semblen influenciar el risc de c\xc3\xa0ncer de mama. No obstant aix\xc3\xb2, la mastitis pot ocasionar dificultats en el diagn\xc3\xb2stic del c\xc3\xa0ncer de mama i, per tant, en el retard del diagn\xc3\xb2stic i tractament, el que pot desembocar en un mal pron\xc3\xb2stic._NEWLINE_El c\xc3\xa0ncer de mama i la mastitis poden apar\xc3\xa8ixer junts o apar\xc3\xa8ixer un despr\xc3\xa9s de l'altre. Qualsevol s\xc3\xadmptoma sospit\xc3\xb3s que no desaparegui per complet en 5 setmanes ha de ser investigat per un professional de la salut._NEWLINE_Un dels tipus de c\xc3\xa0ncer dels pits que resulta en una violenta agressi\xc3\xb3 i que l'acompanya la major mortalitat, es denomina c\xc3\xa0ncer inflamatori del si i presenta s\xc3\xadmptomes i signes molt similars a la mastitis, pel que r\xc3\xa0pid diagn\xc3\xb2stic es pot veure retardat en ser conf\xc3\xb3s amb una mastitis."